Návrh
		RÁMCOVÁ DOHODA O POSKYTOVANÍ SLUŽIEB
internetu, káblovej televízie a verejnej telefónnej siete a napojenie existujúceho elektronického zabezpečovacieho systému na pult centrálnej ochrany mestskej polície uzavretá v zmysle ust. § 269 ods. 2 zákona č. 513/1991 Zb. – Obchodný zákonník v znení neskorších predpisov (ďalej len „dohoda“)

Zmluvné strany:

1. Objednávateľ 	
Názov:				Mesto Dunajská Streda
Zastúpené : 			JUDr. Zoltán Hájos,  primátor mesta
Sídlo: 				Hlavná 50/16, 929 01  Dunajská Streda
IČO: 				00305383
DIČ: 				2021129968
Banka vo forme BIC:		CEKOSKBX
Číslo účtu vo forme IBAN:	SK17 7500 0000 0003 0281 2303
Kontaktná osoba:		Géza Hodosy, referát informačných systémov a informatiky
				e-mail: admin@dunstreda.eu
				mobil:	0918607342

(ďalej len „objednávateľ“)

2. Poskytovateľ
Obchodné meno:		
Zastúpený : 			
Sídlo: 				
IČO: 				
DIČ: 		
IČ DPH:		
Banka vo forme BIC:		
Číslo účtu vo forme IBAN:	 
Registrovaný v:				
Kontaktná osoba:
				e-mail: 
				mobil:	
 (ďalej len „poskytovateľ“)

Preambula

Táto dohoda je uzavretá na základe výsledku verejného obstarávania, na základe ktorého poskytovateľ ako uchádzač uspel vo verejnom obstarávaní vyhlásenom objednávateľom ako verejným obstarávateľom na zabezpečenie služieb „Výber poskytovateľa internetu, káblovej televízie a verejnej telefónnej siete a napojenie existujúceho elektronického zabezpečovacieho systému na pult centrálnej ochrany mestskej polície".

Článok I.
Predmet plnenia

1. Predmetom tejto dohody je rámcové dojednanie podmienok poskytovania nasledovných elektronických komunikačných služieb poskytovateľom pre objednávateľa:
		a.	prístup do siete internet
		b.	služby káblovej televízie (ďalej aj ako „kTV“)
		c.	prístup do verejnej telefónnej siete (ďalej aj ako „VTS“)
		d.	napojenie existujúceho elektrického zabezpečovacieho systému (ďalej 			aj ako 	„EZS“) objednávateľa na pult centrálnej ochrany Mestskej 			polície  v Dunajskej Strede (ďalej aj ako „PCO“)
(položky pod bodom a. až d. spolu ďalej len „Služby“).
2.  Objednávateľ a poskytovateľ na základe tejto dohody uzavrú čiastkové zmluvy na poskytovanie Služieb pre jednotlivé organizačné zložky objednávateľa nasledovne:
a.  pre I. etapu do dvoch mesiacov od uzavretia tejto rámcovej dohody. V I. etape budú pripojené k verejnej sieti a poskytované Služby pre nasledovné organizačné zložky objednávateľa:
Mestský úrad Dunajská Streda
Hlavná 50/16, 929 01 Dunajská Streda	
Mestská polícia v Dunajskej Strede
Alžbetínske námestie 1203, 929 01 Dunajská Streda	
Materská škola Eleka Benedeka 
Alžbetínske námestia 323/3, 929 01 Dunajská Streda)	
Materská škola Komenského ulica 
Komenského 357/2, 929 01 Dunajská Streda	
Materská škola Námestie SNP 
Námestie SNP 187/11, 929 01 Dunajská Streda	
Materská škola Námestie priateľstva 
Námestie Priateľstva 2173/27, 929 01 Dunajská Streda	
Materská škola Rybný trh 
Rybný trh 14, 929 01 Dunajská Streda	
Materská škola Ružový háj 
Ružový háj 1359/19, 929 01 Dunajská Streda	
Denné centrum – Dom zväzov a dôchodcov 
Trhovisko 825/8, 929 01 Dunajská Streda	

b. pre II. etapu najneskôr v 24. mesiac od uzavretia tejto rámcovej dohody na základe písomnej výzvy objednávateľa. V II. etape budú pripojené k verejnej sieti a poskytované Služby pre nasledovné organizačné zložky objednávateľa:
Materská škola Széchényiho ulica
Széchenyiho ulica 1999/9, 929 01 Dunajská Streda	
Materská škola Jesenského ulica
Jesenského ulica 910/10, 929 01 Dunajská Streda	
Materská škola Októbrová ulica
Októbrová ulica 939/47, 929 01 Dunajská Streda	
Centrum sociálnej starostlivosti
Komenského ulica 359/33, 929 01 Dunajská Streda	

3. Čiastkové zmluvy uzavreté podľa bodu 2. tohto článku dohody budú podrobne upravovať práva a povinnosti zmluvných strán (účastníkov tejto dohody) pri zabezpečení predmetu plnenia tejto dohody podľa bodu 1 tohto článku pre jednotlivé organizačné zložky objednávateľa. Návrh čiastkovej zmluvy predloží poskytovateľ objednávateľovi v elektronickej podobe e-mailom vo formátoch *.rtf alebo *.doc alebo *.docx a to do 7 dní odo dňa obdržania písomnej výzvy objednávateľa.
4. Technická špecifikácia predmetu plnenia uvedeného v bode 1 tohto článku podľa jednotlivých organizačných zložiek objednávateľa je uvedená v Prílohe č.1 „Podrobný návrh plnenia predmetu zákazky“, ktorá je neoddeliteľnou súčasťou tejto dohody. 
5. Služby poskytované na základe tejto dohody budú poskytované počas platnosti tejto dohody nepretržite (24 hodín denne).
6.  Za riadne poskytnuté Služby objednávateľovi v súlade s Prílohou č.1 tejto dohody, objednávateľ zaplatí poskytovateľovi dohodnutú odplatu vo výške podľa Prílohy č. 2. tejto dohody na základe písomnej faktúry poskytovateľa. 
7. Predmet dohody bude financovaný z rozpočtu objednávateľa.

Článok II.
Práva a povinnosti účastníkov

1. Objednávateľ je  oprávnený:
	a. vyzvať poskytovateľa na uzavretie čiastkových zmlúv podľa článku I bod 2 tejto 	    dohody,
	b. odstúpiť od tejto dohody v prípadoch uvedených v článku IV. bod 2  písm. c) tejto 	dohody, 
2. Objednávateľ je povinný uzavrieť s poskytovateľom čiastkové zmluvy podľa článku I bod 2 tejto dohody za cenu uvedenú v Prílohe č. 2 tejto dohody,
3. Poskytovateľ je povinný:
  a. predložiť objednávateľovi na jeho písomnú výzvu návrh čiastkovej zmluvy v elektronickej podobe e-mailom vo formátoch *.rtf alebo *.doc alebo *.docx  a to do 7 dní odo dňa obdržania písomnej výzvy objednávateľa.
  b. uzavrieť s objednávateľom čiastkové zmluvy podľa článku I bod 2 tejto dohody                podľa technickej špecifikácie uvedenej v Prílohe č.1 a za cenu uvedenú v Prílohe č. 2 tejto dohody,
   c. dodržiavať zákon NR SR č. 351/2011 Z.z. o elektronických komunikáciách v znení neskorších predpisov, zákon NR SR č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov,
   d. dodržiavať všetky technické normy a parametre poskytovaných služieb,
   e. oznámiť bezodkladne objednávateľovi zmenu údajov uvedených v záhlaví tejto    dohody.

Článok III.
Odplata a platobné podmienky

1. Objednávateľ a poskytovateľ sa vzájomne dohodli na odplate za poskytované služby poskytovateľom pre objednávateľa na základe výsledkov verejného obstarávania podľa jednotlivých Služieb a organizačných zložiek objednávateľa nasledovne:

  Predpokladaná celková cena za Služby uvedené v článku I. bod 1 v rozsahu podľa článku I bod 2  bez DPH spolu je xxxxxxxxxxxxx EUR (slovom ........EUR), 
výška DPH je  xxxxxxxxxxxxx EUR 
konečná cena  s DPH je xxxxxxxxxxxxx EUR (slovom...... EUR) 

2. Cena za dielo bola stanovená dohodou zmluvných strán, Cena je stanovená v zmysle zákona č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a v súlade so zákonom NR SR č. 222/2004 Z. z. o dani z pridanej hodnoty v znení neskorších predpisov a zahŕňa všetky náklady spojené s realizáciou predmetu plnenia.
3. Ceny Služieb uvedené v Prílohe č.2 platia počas platnosti čiastkových zmlúv uzavretých podľa článku I. bod 2 tejto dohody. 
4. Účastníci sa dohodli, že poskytovateľ bude mesačne fakturovať za poskytované služby, splatnosť jednotlivých faktúr je 30 dní odo dňa jej doručenia objednávateľovi. Poskytovateľ vyhlasuje, že je oboznámený so skutočnosťou, že objednávateľ neposkytne poskytovateľovi zálohové platby.
5. Poskytovateľ sa zaväzuje pripojiť a odpojiť organizačné zložky objednávateľa (IP adries a liniek) bez poplatku/pokuty.

Článok IV.
Platnosť dohody

1. Táto dohoda sa uzatvára na dobu určitú na 24 mesiacov  počnúc dňom nadobudnutia jej účinnosti.
2. Táto dohoda zanikne:
a) uplynutím doby, na ktorú bola uzatvorená,
b) na základe písomnej dohody zmluvných strán ku dňu uvedenému v písomnej dohode,
c) odstúpením zo strany objednávateľa v prípade, ak poskytovateľ 
	1.	nie je schopný dodať alebo nedodá Službu za dohodnutú cenu, 
2.	nepredloží čiastkové zmluvy v lehote stanovenej objednávateľom. Odstúpenie 	je účinné dňom doručenia písomného oznámenia o odstúpení druhej zmluvnej 	strane 	(poskytovateľovi). 
3.	odmietne podpísať čiastkové zmluvy v lehote stanovenej objednávateľom.

Článok V.
Doručovanie

1. Všetky písomnosti týkajúce sa právnych vzťahov založených touto dohodou medzi  stranami, sa doručujú, pokiaľ nie je v tejto dohode uvedené inak, doporučene na adresu sídla zmluvných strán uvedených v záhlaví tejto dohody nasledovne:
a) poštou,
b) treťou osobou oprávnenou doručovať zásielky,
c) osobne, na podpis preberajúcej strany.
2. Účastník je povinný oznámiť druhému účastníkovi každú zmenu svojho sídla do troch dní odo dňa zmeny sídla.
3. Ak účastník neprevezme písomnosť na adrese uvedenej v tejto dohode, je odosielateľ povinný opakovane doručiť písomnosť na adresu účastníka zapísanú v obchodnom registri alebo inom registri, v ktorom je účastník evidovaný zo zákona. Ak účastník neprevezme písomnosť na adrese uvedenej v tejto dohode ani na adrese zapísanej v obchodnom alebo inom registri, písomnosť sa považuje za doručenú v tretí deň odo dňa jej vrátenia odosielateľovi a to aj vtedy, ak sa adresát o tom nedozvie, alebo dňom v ktorom adresát odmietol zásielku prevziať. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.
4. Písomnosť doručovaná osobne sa považuje za doručenú dňom, kedy účastník zásielku prevzal alebo dňom, kedy odmietol písomnosť prevziať.

Článok VI.
Sankcie

1. Za podstatné porušenie tejto dohody sa považuje ak poskytovateľ
	a. nie je schopný dodať alebo nedodá Službu za dohodnutú cenu, 
b. nepredloží čiastkové zmluvy v lehote stanovenej objednávateľom. 
c. odmietne podpísať čiastkové zmluvy v lehote stanovenej objednávateľom.
2. Pre prípad podstatného porušenia tejto dohody poskytovateľom, účastníci dohodli zmluvnú pokutu vo výške 2 000 EUR, ktorá je splatná v posledný deň mesiaca nasledujúceho po doručení písomnej výzvy objednávateľa na zaplatenie zmluvnej pokuty.

Článok VII.
Záverečné ustanovenia

1. Obsah tejto dohody je možné meniť len formou písomných dodatkov podpísaných obidvoma zúčastnenými stranami.
2. Vzájomné vzťahy medzi účastníkmi dohody, ktoré nie sú upravené touto dohodou, sa riadia príslušnými ustanoveniami Obchodného zákonníka v platnom znení.
3. Dohoda je vyhotovená v troch (3) vyhotoveniach, pričom objednávateľ obdrží dve (2) vyhotovenia a poskytovateľ jedno (1) vyhotovenie.
4. Účastníci tejto dohody vyhlasujú, že uzatvárajú túto dohodu dobrovoľne, slobodne, vážne, bez akéhokoľvek nátlaku, nie v tiesni a nie za nápadne nevýhodných podmienok a na znak súhlasu s jej obsahom ju vlastnoručne podpisujú.
6. V prípade, ak niektoré ustanovenia tejto dohody sú alebo sa stanú neúčinnými alebo neplatnými, zostávajú ostatné ustanovenia tejto dohody účinné a platné, pričom zmluvné strany sa zaväzujú nahradiť neúčinné alebo neplatné ustanovenia dohody ustanoveniami inými, účinnými, ktoré svojim obsahom a zmyslom zodpovedajú najlepšie úmyslu strán a účelu sledovanému pri uzatváraní tejto dohody .
7. Táto dohoda je s odkazom na ustanovenie § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinne zverejňovanou zmluvou. Účinnosť nadobudne v deň nasledujúci po dni jej zverejnenia na webovom sídle objednávateľa, ktorým je internetová stránka mesta Dunajská Streda www.dunstreda.sk.
8. Neoddeliteľnou súčasťou tejto dohody sú nasledovné prílohy
Príloha č.1 -	Podrobný návrh plnenia predmetu zákazky
Príloha č.2 -	Cena Služieb 

Objednávateľ:							Poskytovateľ:

	Mesto Dunajská Streda				Obchodné meno

JUDr. Zoltán Hájos,						meno a priezvisko štatutárneho
  primátor mesta						    štatutárneho zástupcu										funkcia